《望月有所思诗》
南北朝·刘孝绰

秋月始纤纤，微光垂步檐。朣胧入床簟，仿佛鉴窗帘。

帘萤隐光息，帘虫映光织。玉羊东北上，金虎西南昃。

长门隔清夜，高堂梦容色。如何当此时，怀情满胸臆。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。